SONNERUP VANDVÆRK a.m.b.a.

Etabl.: 1. jan 2015 ∙ CVR-nr.: 35 43 38 21 ∙ Bank: Nordea, Frederikssund ∙ Reg.nr.: 2670 4388849814

C:\Users\Peer\AppData\Local\Microsoft\Windows\Temporary Internet Files\Content.IE5\T361QO9M\MCj02150990000[1].wmf

**Referat af bestyrelsesmøde den 21. September 2017 hos Michael**

1. **Økonomi**

Vandværkets økonomi ser rimelig fornuftig ud, vi har Lidt under 100.000,- kr. På kontoen når vi har modregnet kommende indtægter og udgifter, det ser vi som et absolut minimum, da der skal være plads til uforudsete udgifter som ledningsbrud vi ikke kan gardere os imod.

Vedligeholdelses kontoen er ikke solid nok til at kunne finansiere udskiftning og vedligeholdelse af ældre ledninger i vejen, det bliver behandlet under punkt 5

1. **Siden sidst**
2. **Kommunens eftersyn. Hvornår udbedrer vi påtalerne?**

Kommunen har sammen med Kåre været på sit årlige tilsyn på vandværket den 20. September, de havde nogle mindre påtaler, som vi har aftalt at udbedre i fællesskab søndag den 1. Oktober klokken 10:00

Kåre sørger for indkøb af nye stolper til hegn og insektnet og Niels sørger for fugemasse til tætning omkring elkabel.

1. **Eurofins.vandkvaliteten**

Den 20.9.2017 udtog Eurofins vandprøver, og de har fundet forhøjet indhold af jern(Fe) Kåre kontakter Fr.dahlgaard for nedbringning af jernindholdet, det forhøjet indhold af jern udgør ingen sundhedsrisiko.

1. **Reparation af hegn til boring**

Mandag aften den 11. September brugte Kåre ,Allan og Niels noget af aftenen på at reparere hegnet omkring boringen og udskiftning af nogle stolper, det var for omfattende, så vi aftalte at fortsætte på kommende arbejdsdag søndag den 1. Oktober hvor der vil blive indkøbt flere stolper til lejligheden.

1. **Hvad foreslår vi generalforsamlingen vedr. udskiftning af ledningsnettet**

Vil vil anbefale generalforsamlingen at første etape af fornyelses processen af ældre vandledninger begynder ved Vestervang samt bebyggelse omkring Vestervang og kirken.

Kåre indhenter to tilbud fra entreprenør.

1. **Hvilke forslag stiller vi vedr. Finansiering på generalforsamlingen**

Kåre har tidligere været i kontakt med banken angående lån til udskiftning af ældre ledningsnet. Banken har ikke meldt tilbage endnu.

Det er besluttet at foreslå generalforsamlingen at starte en opsparing på 800,- til 1.000,- kr. Om året fremover for at holde låneomkostninger nede.

1. **Evt.**

Næste bestyrelsesmøde er fastsat til fredag den 12. januar 2018 klokken 18:00 hos Kåre

Niels har udarbejdet en plan for underretning af forbrugere via SMS til varsling om akut lukning af vand, den vil blive vedhæftet referatet, 11 forbrugere eksklusiv bestyrelsen har vist interesse.

På bestyrelsens vegne

Niels Jensen